'Pokrenuli smo prisilnu naplatu 10 mil. kuna duga od Agrokora'

Moj financijski menadžment je bio na sastanku u Agrokoru. Tražili su da im se plati dug, ali im je u jednom trenutku rečeno da oni više ne odlučuju o plaćanju, rekao je Roglić...

<p>Branko Roglić, vlasnik najvećeg distributera Orbica, jutros nam je potvrdio da je Agrokoru puštena zadužnica, odnosno pokrenuta <strong>prisilna naplata oko 10 milijuna kuna</strong>. Jučer popodne smo razgovarali, on nije znao je li to učinjeno. Zato nam je jutros objasnio što se dogodilo.</p><p><strong>POGLEDAJTE VIDEO:</strong></p><p>- Moj financijski menadžment je bio na sastanku u Agrokoru. Tražili su da im se plati dug, ali im je u jednom trenutku rečeno da oni više ne odlučuju o plaćanju. Kada oni ne odlučuju o plaćanju, mi smo odmah pustili zadužnicu.<strong> Ja to nisam znao jer sam bio na putu</strong>, ali sada mogu potvrditi – rekao nam je Roglić.<br/> <br/> Ispravio je nakon provjere i dug. Rekao je da im Agrokor duguje oko 12 milijuna kuna, a da su im oni prestali dostavljati robu već prije Božića. Dug je većinom za cigarete, pa Roglić kaže da većina novca treba završiti za trošarine u državnom proračunu. Roglić kaže da je strašna informacija ako je Agrokor lažirao svoje bilance. <strong>Ne pokrećem ja paniku nego ta informacija</strong>. To je strašno – rekao nam je.</p><p>Komentirao je i kako se Ivica Todorić našao u situaciji da ne može plaćati svoje obveze.</p><p>- Kad je preuzimao Mercator, ja sam rekao da se od dvije trule jabuke ne može napraviti jedna zdrava. To mu je mlinski kamen oko vrata – zaključuje Roglić.</p>